Biroul de Presă

Bucureşti, 27 aprilie 2023

**Agenția Națională pentru Locuințe anunță o tentativă de fraudă prin mijloace de plată electronice**

În urma sesizărilor primite, facem următoarele:

**PRECIZĂRI**

Agenția Națională pentru Locuințe nu percepe taxe pentru prelucrarea dosarelor de înscriere/datelor/cererilor depuse la instituție și **avertizează persoanele, care sunt contactate telefonic sau primesc mesaje SMS/emailuri pentru efectuarea unor plăți online, să nu dea curs solicitărilor.**

Acest tip de mesaje care pretind a veni din partea instituției sunt folosite cu scopul de a frauda/colecta datele bancare ale persoanelor, pentru a sustrage bani din conturile acestora.

Reprezentanții Agenției au raportat toate atacurile semnalate de cetățeni către instituțiile abilitate și colaborează cu autoritățile statului responsabile cu securitatea cibernetică pentru investigarea cauzelor incidentului.

Agenția Națională pentru Locuințe se delimitează de aceste practici frauduloase în care numele instituției este folosit în mod abuziv.